ŠIMKENT – Andrej Martin, nasadený ako štvrtý, zvíťazil v semifinále turnaja ATP Challenger 80 v Šimkente (54 160 USD +H, antuka vonku) nad jednotkou žrebu Jegorom Gerasimovovom z Bieloruska po setoch 6:4, 6:0.
Martin získal brejky na 2:1 aj na 4:1. Neskôr mal za stavu 5:1 tri setbaly na príjme, ale nepremenil ich. Nabudený Bielorus si potom v ďalšej hre vzal späť jeden stratený servis. Slovenský tenista však už na druhý raz bez problémov uzavrel set na podaní.
Druhé dejstvo bolo jasnou záležitosťou nášho tenistu a suverénne ho ovládol bez straty gemu.
Zaujalo nás:
-
- Martin nezahral ani jedno eso ani dvojchybu
- premenil päť z desiatich brejkbalov
- Bielorus získal 35 % bodov po druhom podaní.
O titul si Slovákov zahrá proti Ukrajincovi Dmitrimu Popkovi.